潘濬 (萬曆進士)

潘濬（），字季深，廣東廣州府南海县人，軍籍，明朝政治人物。

生平 
幼颖悟过人，万历二十八年（1600年）庚子科廣東乡试舉人，二十九年（1601年）辛丑科進士，授江西安福县，县多巨室豪横，田赋不均，濬定为丁从粮起，贫富无所偏累。诛剧盗，禁愚民服毒草，治悍仆叛主者，与为约法，邑民讋服。军匠逋役著藉以稽之，在任七年，转兵部主事，改山西道御史。首疏澳门诸番为领海肘腋之患，又疏减粤东税银，奏止续差粤东收税阮监。出按贵州，时苗仲梗道，杀越人于货，奉命擒剿，诸苗敛戢。尋以艰去，所积赎钱二千余金，悉捐修平壩桥道路。丙辰服闋，即差按云南，汰墨吏，御狡彝，发奸弁，惩狂士，蠲贡金，以赎锾四千置学田。有严解元者，其妻暖昧事发，同年李嗣淳生埋之，濬力正其擅杀之律。天启壬戌，升太仆寺少卿，巡视东路。历三載，擢左佥都御史，甫三月，魏忠贤欲为所亲地，出为南京刑部右侍郎。未几，复改北，会海内并建忠贤祠者，不一違命，即逮系，濬多所庇宥。忠贤知不附己，乃出为南刑部尚书，先后雪冤抑无算。有太学生倡建忠贤祠，濬严正其罪，期月之后，以病乞归，至豫章卒，安福士民缟衣冠出奠者数十百人。濬为人负气节，有胆略，遇事不动声色。居家端方廉静，片刺不入公府。所居乡两江潦涨，田庐淹没，濬请两台，捐锾增筑良安围二千九百丈，至今蓄泄有赖。卒赠太子少保，遣官谕祭葬，祀乡贤。

参考文献

X
明朝安福縣知縣
明朝兵部主事
明朝山西道監察御史
明朝太僕寺少卿
明朝左佥都御史
南京刑部侍郎
明朝刑部右侍郎
南京刑部尚书
萬曆二十八年庚子科舉人
軍籍進士
南海人